**Hrvatski jezik (25. svibnja 2020.)**

**Anto Gardaš: Filip – dječak bez imena**

– interpretacija književnoga teksta

ROK ZA IZVRŠAVANJE ZADATKA: utorak (26. 5.), do 15 sati

**Zadatak i upute za rad:**

* Cijeli ovaj tjedan bavit ćemo se književnim tekstovima, a prva dva sata (danas i sutra) posvetit ćemo ulomcima iz romana ***Filip – dječak bez imena*** poznatoga hrvatskog pisca Ante Gardaša.
* Roman progovara o jednoj ozbiljnoj i teškoj temi, a to je odrastanje djece bez roditelja. Sigurna sam da ste upoznati s činjenicom da mnoga djeca u svijetu odrastaju bez roditelja (iz mnogo različitih razloga) i bez sigurnosti, ljubavi i topline svoje obitelji. Takva djeca odrastaju u domovima, udomiteljskim obiteljima ili budu posvojena.
* Upravo iz toga razloga, prije nego što pročitate tekst u svojoj čitanci, i vi ćete malo razmisliti o toj teškoj i tužnoj temi te iznijeti svoje misli o djeci koja svoje djetinjstvo i odrastanje proživljavaju bez obitelji i u domu. Voljela bih vidjeti kakva su vaša razmišljanja o tome – u nekoliko rečenica zapišite u svoju bilježnicu sljedeće:

**Što, po vašem mišljenju, najviše nedostaje djeci koja odrastaju u domovima, tj. koja nemaju svoje roditelje/obitelj?**

**Kako se ta djeca osjećaju, što žele i o čemu sanjaju?**

**Jesu li ta djeca manje vrijedna i jako različita od one djece koja imaju svoju obitelj?**

**Po čemu su ta djeca ipak poput sve ostale djece na svijetu?**

Pitanja ne morate prepisivati u bilježnicu, no na njih odgovarajte punim rečenicama.

(Nemojte zaboraviti napisati naslov i pisca prije odgovaranja na pitanja.)

* Kada ste iznijeli svoja razmišljanja, vrijeme je da pročitate ulomke iz romana u vašoj čitanci. Nakon pročitanoga teksta u svoju ćete bilježnicu, u nekoliko rečenica, iznijeti svoj dojam o pročitanome tekstu kao i svoj doživljaj dječaka Filipa (kako vas se on dojmio, suosjećate li s njim i zašto, kakve je osjećaje u vama probudila njegova životna priča…).
* Fotografije svega što ste zapisali pošaljite mi privatnom porukom na yammer.